Številka: 1004-34/2023-2570-1

Datum: 13. 7. 2023

Na podlagi prvega odstavka 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU) Ministrstvo za okolje, podnebje in energijo, Langusova ulica4, 1000 Ljubljana,objavlja

**POSEBNI JAVNI NATEČAJ ZA POLOŽAJ GLAVNEGA INŠPEKTORJA**

**V INŠPEKTORATU RS ZA OKOLJE IN ENERGIJO,**

za dobo petih let, z možnostjo ponovnega imenovanja

**Kandidat, ki se bo prijavil na navedeni javni natečaj, mora izpolnjevati naslednje pogoje:**

* da je državljan Republike Slovenije,
* da ima končano najmanj specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja), visokošolsko univerzitetno izobraževanje (prejšnje)/visokošolska univerzitetna izobrazba (prejšnja), magistrsko izobraževanje (druga bolonjska stopnja)/magistrska izobrazba (druga bolonjska stopnja), magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),
* najmanj 7 let delovnih izkušenj,
* strokovni izpit za inšpektorja (kandidat ga lahko opravi najkasneje v šestih mesecih od dneva imenovanja za glavnega inšpektorja. Skladno z določbo 12. b člena Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619)) se šteje, da ima oseba opravljen strokovni izpit za inšpektorja, če ima opravljen pravniški državni izpit),
* znanje uradnega jezika,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* vozniški izpit B kategorije,
* funkcionalna znanja upravnega vodenja in upravljanja kadrovskih virov (pridobijo se v petnajstih mesecih od dneva imenovanja na položaj).

Kandidat mora imeti dovoljenje za dostop do podatkov stopnje tajnosti »Tajno« oziroma mora ob prijavi na prosto delovno mesto podati soglasje k preverjanju za izdajo dovoljenja za dostop do podatkov stopnje tajnosti »Tajno«.

**Okvirna vsebina dela:**

* vodenje, predstavljanje, koordiniranje in organiziranje dela inšpektorata ter nadzor nad delom zaposlenih v inšpektoratu,
* nudenje strokovne pomoči na področju najzahtevnejših in specializiranih nalog inšpekcijskega nadzorstva,
* oblikovanje navodil, poročil ter izvajanje in poročanje o vseh nalogah s področja dela inšpektorata,
* sodelovanje z organi Evropske unije in drugimi mednarodnimi organizacijami,
* sodelovanje v projektnih enotah, odborih, medresorskih in drugih komisijah s področja dela inšpektorata,
* oblikovanje ključnih sistemskih rešitev, sodelovanje pri pripravi zakonodaje in drugih najzahtevnejših gradiv s področja dela inšpektorata,
* vodenje postopkov in izrekanje ukrepov na področju najzahtevnejših in specializiranih nalog inšpekcijskega nadzorstva v skladu z zakonom o inšpekcijskem nadzoru, zakonom o splošnem upravnem postopku in drugimi predpisi iz delovnega področja inšpektorata,
* vlaganje kazenskih ovadb za ugotovljena kazniva dejanja,
* oblikovanje načrta izvajanja nalog inšpekcijskega nadzorstva ter oblikovanje in izdaja poročil s področja izvajanja nalog inšpektorata,
* sodelovanje v stalnih koordinacijskih skupinah in drugih oblikah sodelovanja,
* strokovni nadzor nad delom inšpekcij.

Prijava kandidata mora vsebovati:

* 1. V celoti izpolnjen Europass življenjepis (dostopen na spletni strani <http://europass.cedefop.europa.eu/sl/documents/curriculum-vitae>), iz katerega mora biti posebej razvidno izpolnjevanje vodstvenih in delovnih izkušenj v skladu s Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, št. 0130-1/2021/11 z dne 15. 2. 2021 (v nadaljevanju Standardi), ki jih je določil Uradniški svet, objavljenimi na spletni stani Uradniškega sveta – [http://www.uradniskisvet.si](http://www.uradniskisvet.si/).
	2. Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev.
	3. Izjavo, da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
	4. Izjavo, da za namen tega postopka dovoljuje Ministrstvu za javno upravo pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.
	5. Izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »tajno«, v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20).
	6. Izjavo, da ima vozniški izpit B kategorije.
	7. Kandidat mora prijavi predložiti tudi vizijo prednostnih nalog in razvoja Inšpektorata RS za okolje in energijo v mandatnem obdobju, za katerega vodenje kandidira, z vsemi potrebnimi sestavinami, določenimi s Standardi (več o tem v Standardih na str. 4 in 5).

Vizija mora biti napisana na najmanj dveh in največ petih straneh v A4 formatu. Iz vizije mora biti razvidno, da je plod lastnega razmišljanja kandidata. Vizija mora biti sestavljena iz naslednjih delov:

* poslanstvo Inšpektorata RS za okolje in energijo: kratka predstavitev vloge, položaja in poslanstva,
* vsebinska opredelitev vizije: iz opisane vizije mora biti razvidno, kako bi kandidat prispeval k razvoju Inšpektorata RS za okolje in energijo in področja v mandatnem obdobju, zlasti z opredelitvijo prednostnih ciljev dela, aktivnosti za njihovo doseganje in merljivih kazalnikov realizacije le teh,
* okvirna opredelitev časa, potrebnega za uresničitev predlagane vizije z utemeljitvijo razlogov za posamezno zastavljeno časovno razdobje, torej z opredelitvijo korakov, potrebnih sprememb v opredeljenem časovnem razdobju, ki bi organizacijo približalo zastavljeni viziji ter finančne, kadrovske in druge posledice predlaganih sprememb oziroma potrebnih virov za uresničitev vizije, od začetka uvajanja novosti pa do vzpostavitve želenega stanja v skladu s predlagano vizijo,
* morebitne zakonske spremembe, ki bi bile potrebne za uresničitev vizije.
	1. Izjavo, da soglaša s psihološkim testiranjem vodstvenega potenciala (več o tem v Standardih na str. 7 in 8).

Po 13. točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti ali doktoratom znanosti, ter eno leto v primeru, ko ima kandidat opravljen pravniški državni izpit oziroma pravosodni izpit.

Posebna natečajna komisija, ki jo imenuje Uradniški svet, ugotovi, kateri kandidati izpolnjujejo pogoje za položaj in kateri kandidati so glede na svojo strokovno usposobljenost primerni za ta položaj. Strokovno usposobljenost kandidatov bo Posebna natečajna komisija preverjala v skladu s Standardi.

Posebna natečajna komisija bo kandidatom, ki izpolnjujejo pogoje in so glede na svojo strokovno usposobljenost primerni za položaj, ter kandidatom, ki se ne uvrstijo na seznam strokovno usposobljenih kandidatov, izdala poseben sklep.

Izbrani kandidat bo imenovan na položaj za dobo petih let z možnostjo ponovnega imenovanja. S kandidatom, izbranim na javnem natečaju, ki pred tem ni imel statusa uradnika, se sklene pogodba o zaposlitvi za obdobje petih let. Položaj bo opravljal v nazivu inšpektor višji svetnik na sedežu Inšpektorata RS za okolje in energijo v Ljubljani, Dunajska cesta 56. Najkasneje v petnajstih mesecih od imenovanja na položaj mora izbrani kandidat pridobiti funkcionalna znanja upravnega vodenja in upravljanja kadrovskih virov.

Pisno prijavo z izjavami je potrebno poslati v zaprti ovojnici **z označbo: »za posebni javni natečaj – glavni inšpektor Inšpektorata RS za okolje in energijo** na naslov: Uradniški svet, Tržaška cesta 21, 1000 Ljubljana, in sicer v roku 15 dni po objavi na osrednjem spletnem mestu državne uprave GOV.SI in na Zavodu Republike Slovenije za zaposlovanje.

Za pisno obliko prijave se šteje tudi elektronska oblika, poslana na elektronski naslov: gp.mju@gov.si, pri čemer veljavnost prijave ni pogojena z elektronskim podpisom. Vloga, poslana po elektronski pošti, šteje za pravočasno, če jo do izteka roka prejme informacijski sistem organa.

Za morebitne dodatne informacije v zvezi s postopkom posebnega javnega natečaja se lahko kandidati obrnejo na Ministrstvo za javno upravo, Simona Cvelbar, tel. št. 01/478 78 66, v zvezi z delovnim področjem pa na Inšpektorat RS za okolje in energijo, Dragica Hržica, tel. št. 031 617 432.

Izbranemu kandidatu bo izdana odločba o imenovanju na položaj, neizbrani kandidati pa bodo prejeli obvestilo o neizbiri.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 **mag. Bojan Kumer**

 **minister**